
LOSP AKTUALITĀTES

[bookmark: _Hlk29908219]Šīs nedēļas LOSP aktivitātes un aktualitātes:

LR Zemkopības ministrijas (ZM) sanāksme par informācijas sniegšanu kautuvei saistībā ar regulu Nr. 853/2004 prasībām
Otrdien, 14.decembrī, LOSP valdes locekļi K.Melnis, Dz.Lejniece piedalījās ZM sanāksmē par informācijas sniegšanu kautuvei pirms dzīvnieka nosūtīšanas uz kautuvi saistībā ar regulas Nr.853/2004 prasībām. 

ZM uzkalusīja iesaistīto orgnizāciju pārstāvjus un informēs par iespējām kādu izmaiņu, atkāpju izdarīšanā regulā Nr. 853/2004 un informēs par to visas iesaitītās puses. 

LR Zemkopības ministrijas (ZM) sanāksme par Agroresursu un ekonomikas institūts (AREI) veikto pētījumu Stratēģija noturīgas un multifunkcionālas piena nozares attīstībai Latvijā
Otrdien, 14.decembrī, LOSP valdes locekļi G.Gūtmanis un K.Melnis un LOSP dalīborganizāciju pārstāvis J.Šolks piedalījās ZM organizētajā sanāksmē, kurā AREI saskaņā ar Ministru kabineta 2015. gada 3. februāra noteikumu Nr. 59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”, iepazītinās ar pētījuma rezultātiem un secinājumiem par Stratēģiju noturīgas un multifunkcionālas piena nozares attīstībai Latvijā. 

AREI pētījums tika pieņemts zināšanai un pienas nozarē iesastītās puses izstrādās savu piena nozares stratēģiju. 

Saeimas Ilgtspējīgas attīstības komisijas sēde
Trešdien, 15.decembrī, LOSP ģenerāldirektors G.Vilnītis un LOSP valdes loceklis J.Irbe piedalījās Saeimas Ilgtspējīgas attīstības komisijas sēdē, kurā LR Ekonomikas ministrijas pārstāvis E.Šicāns ziņoja par ilgtspējīgas elektroenerģijas ražošanas vajadzībām un perspektīvām Baltijas reģionā. 

Diemžēl nācās secināt, ka tālāk par labiem vai sliktiem plāniem netiekam, ko norādīja gan J.Irbe, gan G.Vilnītis. LOSP aicināja steidzami nonākt līdz konkrētām rīcībām, informējot, ka LOSP ir sagatavojusi un nosūtījusi vēstuli par prasībām elektrības cenu kāpuma ietekmes mazināšanai. 

LR Vides aizsardzības un reģionālās attīstības ministrijas (VARAM) kartēšanas uzraudzības grupas sanāksme
Ceturdien, LOSP valdes loceklis G.Gūtmanis piedalījās VARAM kartēšanas uzraudzības grupas sanāksmē, kurā tika uzklausīti Zemnieku Saeimas priekšlikumi par zālāju biotopiem. 



Latvijas Lauksaimniecības universitātes (LLU) bioekonomikas konference “ZINĀŠANU IETILPĪGA BIOEKONOMIKA”
Ceturdien, 16.decembrī, LOSP valdes priekšsēdētājs E.Treibergs un LOSP ģenerāldirektors G.Vilnītis piedalījās LLU konferencē “ZINĀŠANU IETILPĪGA BIOEKONOMIKA”, kurā Baltijas valstu zinātnieki un Latvijas valsts pārvaldes pārstāvji dalīsies ar jaunāko pētījumu atziņām dažādās bioekonomikas nozarēs.
 
Konferences pirmā daļa bija angļu valodā un tajā piedalījās ārvalstu pētnieki, bet otrā daļa – latviešu valodā, kurā ziņojumus lasīja LLU un citu  zinātnisko institūciju pārstāvji.
 
LR Zemkopības ministrijas (ZM) sanāksme par atbalstu ražotāju organizācijām nākamā plānošanas periodā
Piektdien, 17.decembrī, LOSP ģenerāldirektors G.Vilnītis piedalījās ZM organizētajā sanāksmē par atbalstu ražotāju organizācijām nākamā plānošanas periodā, lai izrunātu jautājumu par ražotāju organizācijām (tirgus ietvarā) nākamā plānošanās periodā – informētu par iespējamiem atbalsta pasākumiem nākamā plānošanas periodā. Līdz šim šāda veida atbalsts ir bijis augļu un dārzeņu nozarei, taču nākotnē arī citiem sektoriem tiek paredzēts šāda veida atbalsts. 

Centrālā statistikas pārvaldes (CSP)_ organizētais seminars par 2020. gada lauksaimniecības skaitīšanas provizoriskajiem rezultātiem
Piektdien, 17.decembrī, LOSP ģenerāldirektors G.Vilnītis piedalījās CSP organizētajā seminārā, kurā CSP informēja par 2020.gada lauksaimniecības skaitīšanas provizoriskajiem rezultātiem, kas ir īpaši nozīmīgi, lai novērtētu strukturālās izmaiņas lauksaimniecībā. CSP organizētā semināra laikā G. Vilnītis uzdeva jautājumu “Paldies CSP komandai par darbu l/s 2020. datu skaitīšanā. Mums tie ir noderīgi savas darbības nozaru analizēšanai. Šie dati ir par Latvijas zemnieku saražoto produkciju. Protams, ka tas raksturo attīstību. BET! Mūsu zemniekiem ir jākonkurē atvērtajā ES un 3.valstu tirgū. Tāpēc mums ļoti interesē eksports, imports visās l/s preču grupās (jo sevišķi augļi, dārzeņi, gaļa, piens utt.). Tas mums nepieciešams, lai varētu analizēt valstu PVN politiku un sekas, faktu, ir vai nav un cik liels ir ēnu ekonomikas īpatsvars vietējā tirgū. Esam gatavi atsevišķai diskusijai, bet, lai tā būtu produktīva, lūdzu, CSP komandu atsūtīt pieejamo info . Forši būtu excel tabulu formātā”. Diskusijas rezultātā tika saņemta atbilde, ka CSP šādus datus mums sniegs
 
Pirmā lauksaimniecības skaitīšana notika pirms 100 gadiem, kad tā tika veikta kopā ar Tautas skaitīšanu, un tas bija pirmais informatīvais pamats tā laika tautsaimniecības attīstībai, tai skaitā zemes reformai.

2020.gada lauksaimniecības skaitīšana ir trešā pēc neatkarības atjaunošanas un tā noris vienlaicīgi visās Eiropas Savienības dalībvalstīs. Tās rezultāti nodrošinās informatīvo pamatu nākamās desmitgades Latvijas un Eiropas Savienības lauksaimniecības attīstībai.

LOSP aicina aizpildīt anketu par lauksaimniecībā izmantotā iepkojuma apsaimniekošanu
Lai uzzinātu lauksaimnieku viedokli un noskaidrotu situāciju saistībā par lauksaimniecībā izmantotā iepakojuma apsaimniekošanu, definētu galvenos problēmjautājumus, kas palīdzētu veicināt iepakojuma savākšanu un pārstrādi Latvijā, biedrība “Zemnieku saeima”, Lauksaimnieku organizāciju sadarbības padome (LOSP) sadarbībā ar vides apsaimniekošanas uzņēmumu SIA “Eco Baltia vide” un Latvijas Zaļo punktu no šī gada 8.decembra līdz 2022.gada 24.janvārim aicina lauksaimniekus piedalīties aptaujā. 

LOSP izpilddirektors Guntis Vilnītis aicina lauksaimniekus būt aktīviem un paust viedokli, jo pareiza atkritumu apsaimniekošana palīdzēs ne tikai veicināt aprites ekonomiku, bet arī saglabāt Latvijas un pašas saimniecības vidi tīrāku: “Esmu pārliecināts, ka jau sen pagājuši tie laiki, kad iedzīvotāji atkritumus dedzināja savās krāsnīs vai pagalmos. Atkritumu apsaimniekošanas sistēma pēdējos gadu desmitos ir būtiski attīstījusies. Tomēr, ņemot vērā sezonāli pienākošos jautājumus par to, kur likt dažāda veida iepakojumus – plēves, plastmasas kanniņas un citus izstrādājumus, kuri rodas pēc saimniecībā īstenotajiem darbiem, ir skaidrs, ka sistēma vēl ir attīstāma. Tāpēc, lai to veiksmīgāk īstenotu, svarīgi, ka saimnieki par to runā un izsaka viedokli, ko aicinām izdarīt šīs aptaujas ievaros.”

Aizpildīt aptaujas saimniecības aicinātas līdz 2022.gada 24.janvārim elektroniski šeit - https://ej.uz/aptauja_zemnieku_saimniecibas. 

Aptauja ir anonīma un iegūtie rezultāti tiks izmantoti apkopotā veidā, vērtējot kopējo atbilžu statistiku. 

!!! Visi aptaujas dalībnieki piedalīsies izlozē par vērtīgām balvām ar kopējo balvu fondu 300 eiro vērtībā. Izloze notiks 3.februārī un par tās rezultātiem uzvarētāji tiks informēti individuāli.

Nākošās nedēļas LOSP aktivitātes un aktualitātes:

Memoranda padomes sēde
Trešdien, 22.decembrī, LOSP biroja vadītājs K.Ziņkovskis piedalīsies ikmēneša Memoanda padomes sēdē. 
Memoranda darba kārtības jautājumi: 
· Biedrība "Latvijas Pilsoniskā alianse" ziņos par izpētes "Sabiedriskā līdzdalība lēmumu pieņemšanas procesā" rezultātiem. 
· LR Ārlietu ministrija informēs par Latvijas kandidatūru ANO Drošības padomes 2025. gada vēlēšanās un sadarbību ar nevalstisko sektoru. 
· Biedrība "Latvijas Platforma attīstības sadarbībai" ziņos par Nacionālā brīvprātīgā ziņojumu ANO par Ilgtspējīgas attīstības mērķu ieviešanu.
· Memoranda padomes deleģēto pārstāvji ziņos par paveikto:
· Ministru prezidenta K. Kariņa uzdevumā izveidotā vadības grupa uzņēmējdarbības un nodarbināto atbalstam finanšu ministra J. Reira vadībā koronavīrusa izraisītās slimības Covid-19 radīto ekonomisko seku operatīvai novēršanai;
· Ministru prezidenta K. Kariņa uzdevumā izveidotā attīstības grupa tautsaimniecības stimulēšanai ekonomikas ministra J. Vitenberga vadībā;
· Covid-19 ierobežošanas stratēģiskā vadības grupa.
· Citi jautājumi. 


_______________________________________________________________________________

LAUKU ATBALSTA DIENESTS

16.12.2021
Tiešsaistes vebināri - uzzini aktuālo!
Lai informētu par aktualitātēm, Lauku atbalsta dienests (LAD) organizē tiešsaistes vebinārus. Lielākajai daļai vebināru, lai varētu piedalīties, ir nepieciešama iepriekšēja reģistrācija. Pēc pasākumu norises vebināru video ieraksti tiek publicēti dienesta mājaslapā, kā arī LAD YouTube un Vimeo kontos.
https://www.lad.gov.lv/lv/aktualitates-un-kalendars/aktualitates/tiessaistes-vebinari-uzzini-aktualo-1130 
_______________________________________________________________________________

ZEMKOPĪBAS MINISTRIJA

14.12.2021
ES dažādu krīžu laikā jāspēj efektīvāk koordinēt ar pārtikas apgādi saistītus jautājumus
13. un 14. decembrī ES Lauksaimniecības un zivsaimniecības ministru padomē ES dalībvalstis apsprieda Eiropas Komisijas (EK) paziņojumu par Ārkārtas rīcības plānu par pārtikas apgādi un nodrošinātību ar pārtiku krīzes laikā.
 
Covid-19 pandēmija uzskatāmi parādīja vairākas jomas pārtikas apgādē, kurās nepieciešami uzlabojumi ES līmenī, piemēram, ES ietāžu koordinācija, pārtikas tirdzniecības ierobežošana starptautiskā mērogā, politikas veidotāju saziņa. Lai uzlabotu ES gatavību riskiem, kas var apdraudēt ES pārtikas apgādi un nodrošinātību ar pārtiku, EK ir izstrādājusi ES ārkārtas rīcības plānu pārtikas nodrošinājumam, ietverot tajā vairākas darbības, kuras paredzēts īstenot no 2022. gada vidus līdz 2024. gadam, piemēram: izveidot pastāvīgu Eiropas Pārtikas nodrošinājuma krīžgatavības un reaģēšanas ekspertu grupu; izveidot piemērotu digitālo platformu informācijas apmaiņai, kartēt sagaidāmos izaicinājumus ES pārtikas piegādes ķēdei un tās kritiskajai infrastruktūrai; izstrādāt dažādus ieteikumus krīzes situācijās u.c.
https://www.zm.gov.lv/zemkopibas-ministrija/presei/es-dazadu-krizu-laika-jaspej-efektivak-koordinet-ar-partikas-apgadi-sa?id=12695 

14.12.2021
Piena produktu ražotāji brīvprātīgi varēs norādīt laktozes daudzumu produkta marķējumā
Valdība otrdien, 14. decembrī, apstiprinājusi Zemkopības ministrijas sagatavotos noteikumus piena produktu un tos saturošu produktu papildu marķējumam, paredzot ražotājam brīvprātīgu norāžu “Samazināts laktozes daudzums”, “Bez laktozes” un “Nesatur laktozi” lietojumu. 

Noteikumi paredz, ka norādi “Samazināts laktozes daudzums” drīkst lietot tad, ja laktozes saturs 100 g vai 100 ml gatavā produkta nav vairāk par 1 g un norādi “Bez laktozes” vai “Nesatur laktozi” drīkst lietot tad, ja laktozes saturs 100 g vai 100 ml gatavā produkta nepārsniedz 10 miligramus. 

Lai informācija par laktozes neesamību vai samazinātu daudzumu produktos būtu pamatota, produkti testējami laboratorijā, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai citā ES dalībvalsts, Turcijas vai Eiropas Ekonomikas zonas valsts akreditācijas institūcijā. Latvijā šādu testēšanu ar validētu metodi jau pašlaik veic zinātniskais institūts “BIOR”.
https://www.zm.gov.lv/zemkopibas-ministrija/presei/piena-produktu-razotaji-brivpratigi-vares-noradit-laktozes-daudzumu-pr?id=12696 

14.12.2021
Konstatējot draudus sabiedrības veselībai, ZM virza lēmumu par kažokzvēru novietnes likvidēšanu
Rūpējoties par sabiedrības veselību un reaģējot uz Slimību profilakses un kontroles centra (SPKC) riska novērtējuma ziņojumu, Zemkopības ministrija (ZM) gatavo Ministru kabineta (MK) lēmuma projektu par SIA “Baltic Devon Mink” ūdeļu novietnē esošo dzīvnieku likvidāciju.

Pašlaik lēmuma projekts par ūdeļu novietnē esošo dzīvnieku likvidāciju vispirms būs jāapstiprina Operatīvās vadības grupā (OVG), kas notiks šo ceturtdien, 16. decembrī. Ja OVG to saskaņos, lēmumprojektu paredzēts virzīt izskatīšanai un apstiprināšanai šāgada pēdējā MK sēdē 21. decembrī. Šāds lēmuma projekts tiek gatavos ārkārtas situācijas ietvaros.

“Sabiedrības veselība ir mūsu prioritāte, tāpēc pašlaik, tostarp arī ar Veselības ministrijas atbalstu, no Zemkopības ministrijas puses tiek sperti visi nepieciešamie soļi, lai sabiedrības veselības riskus iespējami mazinātu,” uzsver zemkopības ministra biroja vadītājs Jānis Eglīts.
https://www.zm.gov.lv/zemkopibas-ministrija/presei/konstatejot-draudus-sabiedribas-veselibai-zm-virza-lemumu-par-kazokzve?id=12697 




16.12.2021
Arī 2021. gadā veikti vērienīgi darbi plūdu draudu novēršanai lauku apvidos
VSIA “Zemkopības ministrijas nekustamie īpašumi” (ZMNĪ) 2021. gadā īstenojusi vairākus nozīmīgus projektus iedzīvotāju pasargāšanai no lauku teritorijas applūšanas, ieguldot Eiropas reģionālās attīstības fonda (ERAF) un Eiropas Lauksaimniecības fonda lauku attīstībai (ELFLA) līdzekļus un valsts līdzfinansējumu.

Ar ERAF atbalstu 2021. gadā pabeigta valsts nozīmes ūdensnotekas “Iecava” atjaunošana Jelgavas novadā un Bauskas novadā. Projekta īstenošana sākta 2018. gada jūnijā, pabeigta 2021. gada decembrī. Sasniegtais mērķis – samazināts plūdu apdraudējums Jelgavas un Bauskas novadā 921 ha platībā. Darbu laikā valsts nozīmes ūdensnoteka “Iecava” atjaunota 19,86 km garumā. Projekta kopējās izmaksas ir 1,127 miljoni eiro. 
https://www.zm.gov.lv/zemkopibas-ministrija/presei/ari-2021-gada-veikti-verienigi-darbi-pludu-draudu-noversanai-lauku-apv?id=12699 

16.12.2021
Zemkopības ministrs Kaspars Gerhards apbalvo lauksaimniecības, mežsaimniecības, zivsaimniecības un pārtikas aprites darbiniekus ar medaļu “Par centību”
Ceturtdien un piektdien, 16. un 17. decembrī, zemkopības ministrs Kaspars Gerhards apbalvo ar Zemkopības ministrijas (ZM) augstāko apbalvojumu - medaļu “Par centību” - lauksaimniekus, mežsaimniekus, zivsaimniekus, pārtikas aprites darbiniekus un ZM pārstāvošo nozaru strādājošos valsts pārvaldē.  

Šo apbalvojumu kopš 1997. gada ZM piešķir darbiniekiem par ilggadēju, sekmīgu un mērķtiecīgu darbu lauksaimniecībā, pārtikas apritē, mežsaimniecībā, zivsaimniecībā un valsts pārvaldē. To piešķir arī cilvēkiem, kuri aktīvi iesaistās Latvijas lauku attīstībā un alternatīvajos lauku attīstības veidos, veicinot nodarbinātību reģionos.
https://www.zm.gov.lv/zemkopibas-ministrija/presei/zemkopibas-ministrs-kaspars-gerhards-apbalvo-lauksaimniecibas-mezsaimn?id=12700 
_______________________________________________________________________________

